18 
bus locis Italiae (Dr. Bergsoe, Cand. Collin, Dr. Heiberg, 
Dr. Meinert), „E1 Araish“ Mauritaniae (Cand. Sorensen) 
possidet. Praeterea in Mus. Petropolitano exempla nume- 
rosa ex iEgypto, Syria, Tauria, Sicilia, Italia vidi. In 
Algeria Dom. M. Wagner, in Graecia Dom. Schuch sec. 
C. L. Koch, in Peleponneso Dom. Brulle, in Gallia australi cl. 
Milne Edwards hanc speciem collegerunt. Sardinia insula 
(Mus. Keitel, Berol.). Constantinopolis (Dom. Jelski in 
Mus. Yarsov.) Hanc speciem in regionibus septentrionali- 
bus Europae inventam esse, mihi inde modo notum est, 
quod Zaddach, cl. Menge eam prope Gedanum cepisse 
dicit, sed de hac re dubitandum esse mihi videtur. 
2. Armadillo bidens. 
Oblonge ovalis, convexus, laevis, subnitidus, dense et 
distincte punctatus; trunci tuberculositates ordinariae sub- 
deletae. 
Antennae exteriores tertia corporis parte paulo lon- 
giores; flagellum duas tertias partes scapi articuli quinti 
explens; flagelli articuli aequales. 
Oculi parvi, ocellis circiter 15 confluentibus. 
Clypeus lobis magnis, triangularibus, subacutis; medio 
dentibus duobus acutis. Epistoma margine superiore cur- 
vato, frontem paulo superante; frons vertexque laevia. 
Trunci annulus primus epimeris crassis, margine sul- 
cato, post subaequaliter fisso, parte interiore paulo majore. 
Epimera annuli secundi fissa, parte interiore brevi, denti- 
formi. Margo posterior omnium annulorum subtransversus 
vel utrinque vix sinuatus. 
Caudae annulus analis aliquanto latior quam longior; 
apex rectangulus. longior quam basis, medio vix coarctato. 
Articulus basalis pedum analium vix longior quam 
latior; ramus exterior minutissimus, subpunctiformis, la- 
teri interiori longe a'b apice articuli basalis insertus ; 
ramus inferior annulo anali brevior, deplanatus. 
